Държавен вестник, бр. 85, 2020 г., стр. 31

БРОЙ  85	
Д Ъ Р Ж А В Е Н  В Е С Т Н И К 	
СТР.  31  
4.3.4.2. Входовете, които не са оборудвани 
с рампа за качване, имат стълба за качване, 
най-ниското стъпало от която е разположено 
на не по-малко от 0,4 m под леката водолиния 
на спасителния плот.
4.3.4.3. В спасителния плот има средства, 
които помагат на хората да се изтеглят от 
стълбата в спасителния плот.
4.3.5. Устойчивост на твърди спасителни 
плотове
4.3.5.1. Освен ако спасителният плот не 
може да се движи безопасно, независимо от 
това по кой път плава, неговата здравина и 
устойчивост са такива, че той да може да се 
самоизправя или лесно да се изправя в морето 
и в спокойна вода от едно лице.
4.3.5.2. Устойчивостта на спасителния плот, 
когато е натоварен с пълно окомплектоване с 
екипаж и оборудване, е такава, че да може да 
се тегли със скорост до 3 възела в спокойна 
вода.
4.3.6. Маркиране на твърди спасителни 
плотове
Спасителният плот се маркира по следния 
начин:
.1 име и пристанище на регистрация на 
кораба, към който принадлежи;
.2 име или търговска марка на произ-
водителя;
.3 сериен номер;
.4 име на одобряващия орган;
.5 броя на лицата, на които е разрешено 
да се събират над всеки вход с висо-
чина не по-малка от 100 mm и цвят, 
контрастиращ с цвета на спасителния 
плот;
.6 SOLAS;
.7 вид на приложения пакет за аварийни 
ситуации;
.8 дължина на притягащото въже;
.9 максимално допустима височина на 
подреждане над водолинията (в зави-
симост от височината, използвана при 
изпитването с падане); и
.10 инструкции за приспускане на вода.
4.3.7. Твърди спасителни плотове, спускани 
с лодбалка
Освен че отговаря на горните изисквания, 
твърдият спасителен плот, предназначен за 
използване с одобрено устройство за спус-
кане на вода, когато е окачен на куката за 
повдигане или привързаното въже, издържа 
на натоварване от 4 пъти масата на пълното 
окомплектоване с екипаж и оборудване.
4.4. Общи изисквания за спасителни лодки
4.4.1. Конструкция на спасителни лодки
4.4.1.1. Всички спасителни лодки са пра-
вилно конструирани и с такава форма и про-
порции, че да имат достатъчна устойчивост 
в морето и достатъчен надводен борд, когато 
са натоварени с пълно окомплектоване с 
екипаж и оборудване. Всички спасителни 
лодки имат твърди корпуси и могат да под-
държат положителна устойчивост, когато 
са в изправено положение в спокойна вода 
и натоварени с пълно окомплектоване с 
екипаж и оборудване и са разположени на 
всяко едно място под водолинията, като се 
приема, че няма загуба на плаващ материал 
и няма други повреди.
4.4.1.2. Всяка спасителна лодка се оборуд-
ва със свидетелство за одобрение, заверено 
от Администрацията, съдържащо най-малко 
следните елементи:
 – име и адрес на производителя;
 – модел и сериен номер на спасител-
ната лодка;
 – месец и година на производство;
 – брой лица, които спасителната лодка 
е одобрена да превозва; и
 – информация за одобрение, изисквана 
съгласно параграф 1.2.2.9.
Освидетелстващата организация предос-
тавя на спасителната лодка свидетелство за 
одобрение, което в допълнение към горните 
точки посочва:
 – номер на свидетелството за одобрение;
 – материал на конструкцията на кор-
пуса, с такива подробности, които 
да гарантират, че няма да възникнат 
проблеми със съвместимостта при 
ремонт;
 – обща маса, напълно оборудвана и 
напълно екипирана;
 – декларация за одобрение съгласно 
раздели 4.5, 4.6, 4.7, 4.8 или 4.9.
4.4.1.3. Всички спасителни лодки са с дос-
татъчна якост, за да:
.1 позволяват безопасното им приспус-
кане на вода, когато са натоварени с 
пълното им окомплектоване с екипаж 
и оборудване; и
.2 могат да бъдат приспускани на вода 
и теглени, когато корабът се движи 
напред със скорост 5 възела в спо-
койна вода.
4.4.1.4. Корпусите и твърдите покрития са 
пожарозащитени или незапалими.
4.4.1.5. Седалките се осигуряват на балки, 
пейки или неподвижни столове, които са 
конструирани така, че да могат да поддържат:
1 статичен товар, равен на броя на ли-
цата, всяко от които тежи 100 kg, за 
които са предвидени пространства в 
съответствие с изискванията на пара-
граф 4.4.2.2.2;
2 товар от 100 kg на всяко място на 
единична седалка, когато спасителна 
лодка, която се приспуска на вода чрез 
падане, се пусне във водата от височина 
най-малко 3 m, и
3 товар от 100 kg на всяко място на 
единична седалка, когато свободно 
падаща спасителна лодка е приспус-
ната на вода от височина най-малко 
1,3 пъти освидетелстваната височина 
на нейното свободно падане.